
Ministru kabineta noteikumi Nr. 134
Rīgā 2026. gada 17. martā (prot. Nr. 15 9. §)
Grozījumi Ministru kabineta 2025. gada 7. janvāra noteikumos Nr. 24 "Noteikumi par produktivitātes aizdevumiem uzņēmumu inovācijām"
Izdoti saskaņā ar Eiropas Savienības fondu 2021.–2027. gada plānošanas perioda vadības likuma 19. panta 14. punktu un Attīstības finanšu institūcijas likuma 12. panta ceturto daļu
· Izdarīt Ministru kabineta 2025. gada 7. janvāra noteikumos Nr. 24 "Noteikumi par produktivitātes aizdevumiem uzņēmumu inovācijām" (Latvijas Vēstnesis, 2025, 8., 121. nr.) šādus grozījumus:
· 1. Izteikt 2.11.2. apakšpunktu šādā redakcijā:
· "2.11.2. tam saskaņā ar Valsts ieņēmumu dienesta nodokļu (nodevu) maksātāju reitingu ir laba nodokļu saistību izpilde vai saskaņā ar Valsts ieņēmumu dienesta administrēto nodokļu (nodevu) parādnieku datubāzē publiski pieejamo informāciju nav nodokļu vai nodevu parādu, tai skaitā valsts sociālās apdrošināšanas obligāto iemaksu parādu, kas kopsummā pārsniedz 150 euro, izņemot nodokļu maksājumus, kuru maksāšanas termiņš saskaņā ar likuma "Par nodokļiem un nodevām" 24. panta pirmo, 1.3 un 1.7 daļu ir pagarināts, sadalīts termiņos, atlikts vai atkārtoti sadalīts termiņos;".
· 2. Izteikt 22.2. apakšpunktu šādā redakcijā:
· "22.2. paredzamās algu izmaksas, ko rada sākotnējā ieguldījuma rezultātā radītās jaunās darba vietas, kas izveidotas projekta īstenošanas rezultātā, rēķinot par divu gadu periodu, un ir nepieciešamas darbam ar investīciju projektu."
· 3. Izteikt 23.2. apakšpunktu šādā redakcijā:
· "23.2. aktīvi (tai skaitā ēkas un būves) ir jauni (izņemot, ja tos iegādājas sīkais (mikro), mazais vai vidējais komersants);".
· 4. Izteikt 25.3. apakšpunktu šādā redakcijā:
· "25.3. katru darba vietu, kas radīta ieguldījuma rezultātā, attiecīgajā teritoriālajā apgabalā (pilsētas, novads vai reģions) saglabā vismaz trīs gadus (sīkajiem (mikro), mazajiem vai vidējiem komersantiem) vai vismaz piecus gadus (mazajiem vidējas kapitalizācijas komersantiem vai vidējas kapitalizācijas komersantiem) no dienas, kad attiecīgā amata vieta pirmo reizi aizpildīta."
· 5. Izteikt 32.2. apakšpunktu šādā redakcijā:
· "32.2. gala saņēmēja apgrozījuma apmērs salīdzinājumā ar apgrozījuma apmēru gadā, kad tika sākts investīciju projekts, ir vismaz divas reizes lielāks nekā sabiedrības "Altum" piešķirtā aizdevuma kapitāla atlaides apmērs;".
· 6. Izteikt 32.4. apakšpunktu šādā redakcijā:
· "32.4. izveidotās darba vietas tiek saglabātas vismaz divus gadus pēc to izveidošanas, un šajā laikā tiek nodrošināts, ka mēneša vidējā bruto darba samaksa darbiniekiem, kas pieņemti darbā investīciju projekta īstenošanas rezultātā, nav mazāka par mēneša vidējās bruto darba samaksas apmēru tautsaimniecībā projekta pabeigšanas gadā, kam piemērots koeficients 1,6. Ja projekta īstenošanas rezultātā netiek izveidotas jaunas darba vietas, bet tiek saglabātas esošās, mēneša vidējā bruto darba samaksa darbiniekiem, kam saglabātas darba vietas, nav mazāka par mēneša vidējās bruto darba samaksas apmēru tautsaimniecībā projekta pabeigšanas gadā, kam piemērots koeficients 1,6, papildus nodrošinot bruto darba samaksas pieaugumu vismaz 30 % apmērā."
· 7. Papildināt ar 56.2 punktu šādā redakcijā:
· "56.2 Ekonomikas ministrijai ir tiesības veikt rādītāju faktiskās izpildes pārbaudi projekta īstenošanas vietā, kā arī lūgt gala saņēmējam sniegt skaidrojumu par šo noteikumu 32. punktā minēto rādītāju izpildi pamatojošo dokumentāciju tādā apjomā, kas pamatoti nepieciešama rādītāju faktiskās izpildes pārbaudei."

